Трэба сказаць, ідэя будаўніцтва Гродзенскай ГЭС абмяркоўваецца з пачатку 2000-х гадоў, і ў гэтых размовах заўжды былі толькі еўрапейскія кампаніі, якія займаюцца праектаваннем і вытворчасцю абсталявання для электрастанцый. Іранцаў "сасваталі" ўлады, завезлі іх на Нёман і навязалі мясцовым энергетыкам, у якіх найбольшы давер выклікалі чэшскія спецыялісты. А раз чэшскія турбіны вельмі падабаюцца гродзенцам, іранцы вырашылі выкупіць іх і прадаць беларусам за 8 мільёнаў 600 тысяч долараў. Аднак цягнулі-цягнулі і запатрабавалі новую суму — амаль ў два разы большую.